หุ้นไทยบวกต่อ 4.49 จุด
ดัชนีหุ้นเช้าวันที่ 12 มี.ค. ปิดบวก 4.49 จุด ซื้อขายหนาแน่นกว่า 4 หมื่นล้าน
12 มี.ค. 2556

ดัชนีหุ้นเช้าวันที่ 12 มี.ค. ปิดบวก 4.49 จุด ซื้อขายหนาแน่นกว่า 4 หมื่นล้าน 
ตลาดหุ้นวันที่ 12 มี.ค. ดัชนีหุ้นเปิดบวก หลังจากนั้นแกว่งตัวแรงแต่ยังยืนในแดนบวกได้ และมาปิดการซื้อขายภาคเช้าที่ระดับ 1,582.14 จุด เพิ่ม 4.49 จุด หรือ 0.28% มูลค่าการซื้อขาย 40,545.09 ล้านบาท 
5อันดับหุ้นที่มีการซื้อขายสูงสุด 
1.SUSCO ปิดที่ 5.45 บาท เพิ่มขึ้น 1.21 บาท หรือ 28.54% มูลค่าการซื้อขาย 2,082 ล้านบาท 
2.TGPRO ปิดที่ 1.24 บาท เพิ่มขึ้น 0.15 บาท หรือ 13.76% มูลค่าการซื้อขาย 1,893 ล้านบาท 
3.NWR ปิดที่ 5.65 บาท เพิ่มขึ้น 0.71 บาท หรือ 14.37% มูลค่าการซื้อขาย 1,794 ล้านบาท 
4.ADVANC ปิดที่ 232 บาท เพิ่มขึ้น 8 บาท หรือ 3.57% มูลค่าการซื้อขาย 1,494 ล้านบาท 
5.TRUE ปิดที่ 7.60 บาท เพิ่มขึ้น 0.10 บาท หรือ 1.33% มูลค่าการซื้อขาย 1,383 ล้านบาท 
บล.ดีบีเอสวิคเคอร์ส ระบุว่า  นักลงทุนอาจต้องระวังความผันผวนของตลาดหลังจากทำ New high อย่างไรก็ตาม ปัจจัยหนุนตลาดหุ้นยังคงเป็นเรื่องการฟื้นตัวต่อเนื่องของเศรษฐกิจสหรัฐ โดยเฉพาะในภาคแรงงานและที่อยู่อาศัย  สภาพคล่องทางการเงินที่สูงและอัตราดอกเบี้ยต่ำสุดเป็นประวัติการณ์ต่อ และการเติบโตที่แข็งแกร่งของเศรษฐกิจไทย และกำไรบริษัทจดทะเบียนในปี 56 สำหรับความเสี่ยงในต่างประเทศ คือ ภาวะเศรษฐกิจถดถอยของกลุ่มประเทศในยุโรป ความไม่แน่นอนทางการเมืองของอิตาลี 
ขณะที่ทางด้านบล.บัวหลวง คาดว่าดัชนีจะปรับตัวขึ้นเพื่อสร้างจุดสูงสุดใหม่ ในกรอบแนวต้าน 1,585 จุด แนวรับ 1,570จุด และ1,565 จุด กลยุทธ์แนะนำให้เล่นเป็นรอบ จากการที่ดัชนีหุ้นปรับตัวดีกว่าที่คาด และการพักฐานเพื่อขึ้นต่อ จะสลับกลุ่มขึ้นไปเรื่อยๆ (Rotation) และกลุ่มที่ขึ้นดีกว่าดัชนี คาดว่าจะเป็น หุ้นกลุ่มขนาดกลาง และขนาดเล็ก ที่มีประเด็นบวก